gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9516, del 20-01-2023 (2023/197)

RESOLUCIÓ de 10 de gener de 2022, de la Universitat d'Alacant, per la qual es resol la publicació de la relació de llocs de treball del personal d'administració i serveis.
---------------------------------------------------------------------------------------------------------------------------------------------------------------------------

### Dades del document

Número de DOGV
:   9516

Data del DOGV
:   20-01-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/197


Data del document
:   10-01-2022

Organisme emissor
:   Universitat d'Alacant

Tipus de document
:   Resolució

Descriptors 

:   * personal
    * concurs administratiu

RESOLUCIÓ de 10 de gener de 2022, de la Universitat d'Alacant, per la qual es resol la publicació de la relació de llocs de treball del personal d'administració i serveis. [2023/197]  
Segons el que disposa l'article 64.b en el que es refereix a l'article 181.3 de l'Estatut de la Universitat d'Alacant, aprovat pel Decret 25/2012, de 3 de febrer, del Consell de la Generalitat Valenciana, i complits els tràmits previstos en la Llei 9/1987, de 12 de juny, d'òrgans de representació, determinació de les condicions de treball i participació del personal al servei de les administracions públiques, es resol:  
  
  
Publicar en el DOGV la relació de llocs de treball del personal d'administració i serveis de la Universitat d'Alacant, informada favorablement pel Consell de Govern el 15 de desembre de 2022 i aprovada pel Consell Social de la Universitat el 16 de desembre de 2022.  
  
  
Contra la present resolució, que esgota la via administrativa, podrà interposar-se recurs contenciós administratiu en el termini de dos mesos comptats des de l'endemà de la seua publicació, davant del Jutjat del Contenciós Administratiu que corresponga d'acord amb el que disposa els articles 14 i 16 de la Llei 29/1998, de 13 de juliol, reguladora de la jurisdicció contenciosa administrativa.  
  
Alacant, 10 de gener de 2022.- La rectora: Amparo Navarro Faure.
Diari Oficial de la Generalitat Valenciana


Sumari del DOGV 9604, del 26-05-2023 (2023/5422)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la implantació d'una activitat de subministrament de carburants i àrea de servei (expedient 3136934), al terme municipal de Bétera, situada al polígon 61, parcel·la 94.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9604

Data del DOGV
:   26-05-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/5422


Data del document
:   15-05-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la implantació d'una activitat de subministrament de carburants i àrea de servei (expedient 3136934), al terme municipal de Bétera, situada al polígon 61, parcel·la 94. [2023/5422]  
Admesa a tràmit la sol·licitud de declaració d'interés comunitari promoguda per Movilchu, SLU, relativa a la implantació d'una activitat de subministrament de carburants i àrea de servei, en sòl no urbanitzable (expedient 3136934), al terme municipal de Bétera, situada al polígon 61, parcel·la 94 i, de conformitat amb el que disposa l'article 223.4.a) del text refós de la Llei d'ordenació del territori, urbanisme i paisatge aprovat pel Decret legislatiu 1/2021, de 18 de juny, del Consell, se sotmet a informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interès comunitari i estudi d'integració paisatgística) i formular per escrit les observacions que estimen pertinents, en la pàgina web https://ovius.gva.es/oficina\_tactica/#/inicio entrant en l'apartat «Consulta DICs», així com en les oficines del Servei Territorial d'Urbanisme, de la Conselleria de Política Territorial, Obres Públiques i Mobilitat, edifici PROP del carrer de Gregori Gea, núm. 27, de València, en horari d'exposició al públic de 09.00 a 14.00 hores (demanant cita prèvia als telèfons 422662690 i 878889760).  
  
  
València, 15 de maig de 2023.- El cap del Servei Territorial d'Urbanisme: Carlos Aubán Nogués.
Diari Oficial de la Generalitat Valenciana


Sumari del DOGV 9519, del 25-01-2023 (2023/440)

RESOLUCIÓ de 16 de gener de 2023, del Rectorat de la Universitat de València, per la qual es fa pública la llista amb la persona aprovada en les proves selectives d'accés al grup A (subgrup A1), sector d'administració especial, pel torn lliure, escala tècnica superior de gestió cultural i patrimoni (perfil restaurador o restauradora), convocades per Resolució d'1 d'octubre de 2021 (BOE 19.10.2021).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9519

Data del DOGV
:   25-01-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/440


Data del document
:   16-01-2023

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 16 de gener de 2023, del Rectorat de la Universitat de València, per la qual es fa pública la llista amb la persona aprovada en les proves selectives d'accés al grup A (subgrup A1), sector d'administració especial, pel torn lliure, escala tècnica superior de gestió cultural i patrimoni (perfil restaurador o restauradora), convocades per Resolució d'1 d'octubre de 2021 (BOE 19.10.2021). [2023/440]  
  
El Rectorat de la Universitat de València, fent ús de les atribucions que li confereix la legislació vigent, i una vegada finalitzat el procés selectiu de les proves d'accés al grup A (subgrup A1), sector d'administració especial, pel torn lliure, escala tècnica superior de gestió cultural i patrimoni (perfil restaurador/a), convocades per resolució del rectorat d'1 d'octubre de 2021 i en aplicació de la base vuitena de la convocatòria publicada al BOE (19.10.2021), fa pública la llista de la persona aprovada, amb la puntuació final obtinguda.  
  
  
NIF Cognoms Nom Puntuació final  
\*\*\*\*572\*\* Pintado Antunez Monica 77,487  
  
  
  
En el termini de 20 dies hàbils comptadors a partir de l'endemà de la publicació d'aquesta resolució en el DOGV, la persona aprovada haurà de presentar al Servei de Recursos Humans (PAS), els documents establerts en la base vuitena de la convocatòria.  
  
València, 16 de gener de 2023.- La rectora, p. d. (R 20.05.2021), el gerent: Juan Vicente Climent Espí.
Diari Oficial de la Generalitat Valenciana


Sumari del DOGV 9678, del 07-09-2023 (2023/9123)

Anunci d'extracte de convocatòria de selecció d'una plaça de coordinador o coordinadora de manteniment obres i serveis, per torn lliure.
----------------------------------------------------------------------------------------------------------------------------------------

### Dades del document

Número de DOGV
:   9678

Data del DOGV
:   07-09-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/9123


Data del document
:   30-08-2023

Organisme emissor
:   Ajuntament de Benijófar

Tipus de document
:   Anunci

Descriptors 

:   * concurs administratiu

Anunci d'extracte de convocatòria de selecció d'una plaça de coordinador o coordinadora de manteniment obres i serveis, per torn lliure. [2023/9123]  
Per Resolució d'alcaldia número 919, de data 07.08.2023, s'aprova la convocatòria i bases per a la provisió mitjançant concurs oposició d'una plaça de coordinador/a de manteniment obres i serveis, com a personal funcionari de carrera.  
En el Butlletí Oficial de la Província d'Alacant número 158, de data 17.08.2023, apareixen íntegrament publicades les bases que han de regir la convocatòria per a la selecció de la plaça de referència.  
El termini de presentació de sol·licituds serà de vint dies hàbils a comptar de l'endemà de la publicació de l'extracte d'aquesta convocatòria en el diari oficial de la comunitat autònoma (DOGV).  
Els successius anuncis d'aquesta convocatòria, quan siguen procedents d'acord amb les bases, es publicaran en el Butlletí Oficial de la Província. Així mateix, es publicaran en el tauler d'anuncis de la seu electrònica de l'Ajuntament: http://benijofar.sedelectronica.es, per a major difusió.  
  
Benijófar, 30 d'agost de 2023.- L'alcaldessa en funcions: Pilar Yagües Illescas.
Diari Oficial de la Generalitat Valenciana


Sumari del DOGV 9913, del 12-08-2024 (2024/7765)

ANUNCI sobre tràmit d'informació pública del projecte d'urbanització per a la construcció del futur institut del sector R-18, de la Pobla de Vallbona, ampliació d'un vial existent en la parcel·la de Celéstica, SA, i connexió amb la glorieta situada al carrer Severo Ochoa.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9913

Data del DOGV
:   12-08-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/7765

CVE
:   FRZA-A-0371-9572

Data del document
:   24-07-2024

Organisme emissor
:   Ajuntament de la Pobla de Vallbona

Tipus de document
:   Anunci

La Junta de Govern Local, en la sessió celebrada el dia 18 de juliol de 2024, va acordar sotmetre a informació pública, per un termini de vint dies, el projecte d’urbanització per a la construcció del futur institut del Sector R-18, de la Pobla de Vallbona (València), que té per objecte urbanitzar els terrenys on se situarà el nou institut de la Pobla de Vallbona, garantint les seues condicions d’accessibilitat i connexió amb l’àrea urbana immediata.

El projecte d’urbanització es podrà consultar en el tauler d’edictes electrònics de l’Ajuntament de la Pobla de Vallbona en l’adreça següent:

<https://seu.lapobladevallbona.es/sta/CarpetaPublic/doEvent?APP_CODE=STA&PAGE_CODE=PTS2_TABLON>

Cosa que es fa pública de conformitat amb el que es disposa en l’article 183.2 del TRLOTUP, a fi que es puga consultar el projecte sotmés a informació pública i formular les al·legacions que es consideren convenients.

  

La Pobla De Vallbona, 24 de juliol de 2024

Abel Martí Cervera

Alcalde
Diari Oficial de la Generalitat Valenciana


Sumari del DOGV 9591, del 09-05-2023 (2023/4892)

Extracte de la convocatòria de 4 de maig de 2023, de la Universitat d'Alacant, del XXVII concurs de fotografia en blanc i negre «IES Antonio Navarro Santafé».
--------------------------------------------------------------------------------------------------------------------------------------------------------------

### Dades del document

Número de DOGV
:   9591

Data del DOGV
:   09-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4892


Data del document
:   04-05-2023

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant
    * distinció honorífica

Extracte de la convocatòria de 4 de maig de 2023, de la Universitat d'Alacant, del XXVII concurs de fotografia en blanc i negre «IES Antonio Navarro Santafé». [2023/4892]  
BDNS (identif.): 692693.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/692693)  
  
L'objecte d'aquesta convocatòria és la concessió, en règim de concurrència competitiva, del XXVII concurs de fotografia en blanc i negre «IES Antonio Navarro Santafé», amb el tema «La fotografia d'animals» («La fotografia de mascotes» per a la modalitat A2). En cada categoria i modalitat existirà una secció en blanc i negre i una altra en color. S'hi podran presentar fins a un màxim de tres fotografies per participant, secció i modalitat, totes inèdites i no seleccionades ni premiades en cap altre concurs o certamen del tipus que fora. De la mateixa manera, les persones participants no podran enviar fotografies que, durant el mateix període de vigència del present concurs, hagen sigut presentades a altres convocatòries de premis, certàmens o similars.  
  
Podrà presentar-se al concurs qualsevol persona resident a Espanya que no es dedique professionalment a la fotografia, amb dues categories:  
Categoria A: alumnat matriculat en Ensenyament Secundari Obligatori, amb dues modalitats: A1. La fotografia d'animals. A2. La fotografia de mascotes.  
Categoria B: altres participants.  
  
Alacant, 4 de maig de 2023. La vicerectora de Cultura, Esport i Extensió Universitària: Catalina Iliescu Gheorghiu.
Diari Oficial de la Generalitat Valenciana


Sumari del DOGV 9553, del 14-03-2023 (2023/2629)

Extracte de la convocatòria de la dotze edició dels premis Impulso a iniciatives empresarials innovadores 2023.
---------------------------------------------------------------------------------------------------------------

### Dades del document

Número de DOGV
:   9553

Data del DOGV
:   14-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2629


Data del document
:   08-03-2023

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant
    * distinció honorífica

Extracte de la convocatòria de la dotze edició dels premis Impulso a iniciatives empresarials innovadores 2023. [2023/2629]  
BDNS (identif.): 680414.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/680414)  
  
En el marc del Programa institucional UA:emprén, la Universitat d'Alacant (UA) i la Fundació Parc Científic d'Alacant de la Comunitat Valenciana (FPCA), convoquen la dotze edició dels premis Impuls, com una mostra clara de la seua aposta per la innovació i la transferència de coneixement a la societat.  
Així, a fi de fomentar l'esperit emprenedor entre la comunitat universitària i promoure la creació d'empreses, aquesta convocatòria premiarà les iniciatives empresarials més innovadores i sostenibles sorgides de la comunitat universitària.  
Podran ser sol·licitants en aquesta convocatòria PDI, doctores i doctors, estudiants, titulades i titulats. Els premis en metàl·lic seran percebuts per les persones físiques sol·licitants o per l'empresa constituïda, d'acord amb l'especificat en la base sisena.  
  
Alacant, 8 de març de 2023.- La vicerectora de Transferència, Innovació i Divulgació Científica: María Jesús Pastor Llorca.
Diari Oficial de la Generalitat Valenciana


Sumari del DOGV 9912, del 09-08-2024 (2024/8321)

ANUNCI del tràmit d'informació pública del projecte de decret, del Consell, de regulació dels requisits en matèria d'higiene de la carn de caça major silvestre destinada a consum humà domèstic privat i al subministrament directe de xicotetes quantitats de carn de caça major silvestre per les persones caçadores.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9912

Data del DOGV
:   09-08-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/8321

CVE
:   XCDP-V-7611-0972

Data del document
:   22-07-2024

Organisme emissor
:   Conselleria de Sanitat

Tipus de document
:   Anunci

En compliment del que es disposa en els articles 14 i 16 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana s'anuncia que, a l'objecte donar audiència a la ciutadania i arreplegar les seues aportacions, la Conselleria de Sanitat sotmet al tràmit d'informació pública el projecte de decret, del Consell, de regulació dels requisits en matèria d'higiene de la carn de caça major silvestre destinada a consum humà domèstic privat i al subministrament directe de xicotetes quantitats de carn de caça major silvestre per les persones caçadores.

A este efecte de donar compliment a la citada normativa, s'obri un termini d'1 mes comptat a partir de l'endemà de la publicació del present anunci en el *Diari Oficial de la Generalitat Valenciana*, per a realitzar aportacions i opinions.

El projecte normatiu pot consultar-se en la web de la Conselleria de Sanitat

<https://www.san.gva.es/ca/web/normativa/allegacions-a-projectes>

Les aportacions i opinions efectuades per les persones o entitats que es consideren interessades han de formular-se per escrit dirigit a esta Direcció General, en el correu electrònic s.g.alimentaria\_xq@jar.ct, sense perjuí del que es preveu en l'article 16 de la Llei 39/2015, d'1 d'octubre, del procediment administratiu comú de les administracions públiques.

  

València, 22 de juliol de 2024

Ruth Usó Talamantes

Directora general de Salut Pública
Diari Oficial de la Generalitat Valenciana


Sumari del DOGV 9566, del 31-03-2023 (2023/2866)

Anunci de nomenaments com a personal funcionari de carrera.
-----------------------------------------------------------

### Dades del document

Número de DOGV
:   9566

Data del DOGV
:   31-03-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/2866


Data del document
:   13-03-2023

Organisme emissor


Tipus de document
:   Anunci

Descriptors 

:   * funcionari

Anunci de nomenaments com a personal funcionari de carrera. [2023/2866]  
Es fan públics els següents nomenaments com a funcionaris de carrera:  
1. Per Resolució de Presidència número 2023-0045, de data 1 de març de 2023, i una vegada conclòs el procés de selecció, s'ha efectuat el nomenament com a agent d'ocupació i desenvolupament local-directora de Rosa María Fernández Cecilia, amb DNI \*\*\*6137\*\*.  
2. Per Resolució de Presidència número 2023-0044, de data 1 de març de 2023, i una vegada conclòs el procés de selecció, s'ha efectuat el nomenament com a agent d'ocupació i desenvolupament local-gestora economicofinancera de Leonor Bailén Girona amb DNI \*\*\*3681\*\*.  
  
3. Per Resolució de Presidència número 2023-0043, de data 1 de març de 2023, i una vegada conclòs el procés de selecció, s'ha efectuat el nomenament com a agent d'ocupació i desenvolupament local de Manuel Martínez Rodríguez amb DNI \*\*\*5594\*\*.  
Cosa que es fa pública en compliment del que es disposa en l'article 62.1.b del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i en l'article 68.b de la Llei 4/2021, de 16 d'abril, de la funció pública valenciana.  
  
Rojales, 13 de març de 2023.- El president: Sebastián Cañadas Gallardo.
Diari Oficial de la Generalitat Valenciana


Sumari del DOGV 9600, del 22-05-2023 (2023/5052)

Anunci de citació a termini a les persones interessades en el recurs contenciós administratiu PA 000564/2022 a comparèixer en la via jurisdiccional.
----------------------------------------------------------------------------------------------------------------------------------------------------

### Dades del document

Número de DOGV
:   9600

Data del DOGV
:   22-05-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/5052


Organisme emissor
:   Ajuntament de Sueca

Tipus de document
:   Anunci

Anunci de citació a termini a les persones interessades en el recurs contenciós administratiu PA 000564/2022 a comparèixer en la via jurisdiccional. [2023/5052]  
El Jutjat Contenciós Administratiu núm. 7 de València ha reclamat a aquest ajuntament l'expedient corresponent al procediment següent:  
  
  
Referència: recurs contenciós administratiu, procediment judicial: PA 000564/2022.  
Òrgan jurisdiccional: Jutjat Contenciós Administratiu núm. 7 de València.  
Persones interessades: aquelles els drets o els interessos legítims de les quals pogueren quedar afectats per l'estimació de les pretensions de la part demandant.  
Descripció: recurs contenciós administratiu interposat contra l'Acord del Ple de l'Ajuntament de Sueca de 10 de març de 2022, de relació de llocs de treball.  
  
D'acord amb el que es preveu en l'article 49 de la Llei 29/1998, de 13 de juliol, de la jurisdicció contenciosa administrativa, s'acorda citar les persones interessades en els procediments descrits, a fi que, degudament representades en la forma prevista en l'article 23 de la Llei 29/1998, puguen comparéixer en la via jurisdiccional i personar-se en actuacions, en el termini de nou dies, si al seu dret convé, per mitjà d'un escrit dirigit a l'òrgan jurisdiccional abans esmentat.  
No obstant això, es fa constar que l'Ajuntament de Sueca, representat pels lletrats corresponents, compareix en aquest recurs en defensa del manteniment del decret recorregut.  
  
Sueca, 8 de novembre de 2023.- L'alcalde president: Dimas Francisco Vázquez España.